
Magyarország és az energiabiztonság

MAGYARORSZÁG ÉS AZ ENERGIABIZTONSÁG

Európában Magyarország kivételes helyzetben van az energiaellátás szempontjából. Hazánk energiafelhasználásában több mint 60%-os a földgáz részesedése miközben mindennek csak 30%-át tudjuk saját forrásokból ellátni. Látható tehát, kevés földgázkészlettel rendelkezünk, miközben a gáz a legfontosabb energiahordozóvá vált hazánkban.
A XX. században világossá vált, hogy a biztonságpolitika területén az energiabiztonságnak komoly súlya van. Az 1956-os szuezi válság, majd az 1973-as olajárrobbanás világossá tette, hogy a biztonságpolitikának már nem csak klasszikus értelmezésének van helye. A biztonság fogalma túllép a katonai biztonságon, mert az ország életképességét és szuverenitását már nem csak katonai erővel lehet veszélyeztetni. Az említett példa világosan rámutat arra, hogy Magyarországnak komoly problémával kell szembenéznie ebben a században.



